Nicușor Dan, despre un eventual lockdown în Capitală: "Putem carantina o stradă sau două, nu un sector întreg. Poliția știe cum se face".
Nicușor Dan, primarul general al Capitalei, a vorbit din nou, duminică, despre varianta carantinării anumitor zone ale Bucureștiului. Nicușor Dan: "Poliția națională, Jandarmeria și Poliția locală știu să facă asta".
Întrebat cum se poate carantina, tehnic, o stradă sau mai multe străzi, noul primar a răspuns: "Poliția națională, Jandarmeria și Poliția locală știu să facă asta". Edilul a afirmat încă o dată că nu se gândește la o carantină totală în capitala țării."Ministerul Sănătății a implementat sau este în curs de implementare sistemul informatic care prezintă localizarea persoanelor infectate în timp real. Acest sistem mai are trei – patru zile până la momentul în care va fi complet funcțional. Dacă în urma acelui sistem o să vedem străzi sau o mare aglomerație sau mai multe străzi, putem lua decizia de carantinare locală".Întrebat cum va face tehnic carantinarea unei anumite zone, edilul a răspuns: "Eu cred că putem să luăm măsura, pentru că avem un efectiv de 1.500 de oameni alocați pentru această chestiune pe tot ce înseamnă ordine publică".Nicușor Dan a adăugat că nu se pune problema carantinării unui sector întreg. Întrebat, din nou, cum se poate împiedica circulația persoanelor, Nicșor Dan a spus că "e o chestiune pe care o să implementeze Poliția națională, Jandarmeria și Poliția locală, știu să facă asta".